Pavel Mamayev. Pavel Konstantinovich Mamayev ( 1988-yil 17-sentyabrda tugʻilgan) — yarim himoyachi sifatida oʻynaydigan Rossiyalik futbolchi. U asosan oʻng yarim himoyachi yoki markaziy yarim himoyachi sifatida oʻynaydi. Moskvaning CSKA klubida u himoyaviy yarim himoyachi yoki pleymeyker sifatida oʻynagan. 2019-yil 8-may kuni u sudda „sogʻliqni saqlash xodimiga qasddan yengil zarar yetkazish“da ayblanib, 2019-yil oxirigacha qamoq jazosiga hukm qilingan. U 2019-yil 17-sentyabrda ozodlikka chiqgan. Jamoalardagi faoliyati. Mamayev faoliyatini Moskvaning „Torpedo“ klubi akademiyasida boshlagan. U 2007-yilning yozida Moskvaning CSKA jamoasiga oʻtgan va 2007-yilning 29- iyulida „Ximki“ ga qarshi oʻyinda debyut qilgan. 2013-yilning iyul oyida Mamayev Moskvaning CSKA klubidan bir mavsumga ijara asosida "Krasnodar "ga oʻtgan. 2013-yilning 6-dekabrida Krasnodar FK uning CSKAdan shartnomasini sotib olib u bilan 3 yillik shartnoma imzolagan. Mamayevning „Krasnodar“ bilan shartnomasi 2019-yil 20-sentyabrda bekor qilingan. 2019-yilning 28-sentyabr kuni „Rostov“ klubi Mamayev bilan ikki yillik shartnoma imzolaganini eʼlon qilgan. 2021-yilning 20-dekabrida Pavel „Ximki“ bilan shartnoma imzolagan. Mamayev 2022-yil 3-iyunda Ximkini tark etgan. Xalqaro karyera. Mamayev 2011-yilgi 21 yoshgacha boʻlganlar oʻrtasidagi Yevropa chempionati saralashida ishtirok etgan Rossiya U-21 jamoasi tarkibida oʻynagan. 2009-yilda u birinchi marta Rossiya kattalar terma jamoasiga chaqirilgan. 2010-yilning 17-noyabrida Belgiyaga qarshi oʻyinda milliy terma jamoadagi debyutini oʻtkazgan. Yutuqlar. CSKA Moskva Shahsiy